title: مونیکا آننا ماریيا بئلۇچچی
text: مونیکا آننا ماریيا بلۇچی ، ایتالیالی اویونچو و مودل.
  
  حیاتی 
  مونیکا بلوچی ۱۹۶۴-جو ایلی‌نین سئپامبر آیینین ۳۰-دا ایتالیا‌نین اومبریيا ايالتی‌نین کیچیک چیتا دی کاستلو شهرینده آنادان اوْلوب.
  ۱۹۸۶-جی ایلده پئروجی اونیوئرسیتئتینه قبول اوْلونان مونیکا تحصیل حاقینی اؤده‌مک اۆچون پیتسئریيايا اوفیسیانت کیمی ایشه دوزه‌لیب. سوْنرا ایسه گؤزل گؤرونوشو اونون کارینا گلیب – او، دوستلاری‌نین مصلحتی ایله مودئل آگئنتلیگینده ایشله‌مه‌يه باشلايیب.
  
  مونیکا 1987-جی ایلده مودئل کیمی کاريئراسی‌نین ان يوکسک زیروه‌سینه چاتیب. او، میلانداکی ان نفوذلو مودئل آگئنتلیگی اوْلان "ائلیت"ه دعوت ائدیلیب. تصادف نتیجه‌سینده همین دؤورده مودا ائوینین مئنئجئرلری فیرمانین سیموولو اولاجاق مودئل آختاریرلارمیش. مونیکانین بختی بورادا دا گتیریب. محض اونو "دولجئ آند گاببانا"نین رسمی سیماسی سئچیبلر. مشهور مودئليئرلرله ایش تئزلیکله اؤز بحره‌سینی وئریب – مونیکا بئلوچچی تئز-تئز مودا ژورناللاری‌نین اوز قابیغیندا پئيدا اولماغا باشلايیب.
  
  پارالئل اولاراق اونون کینو حیاتی باشلايیب. مشهور رئژیسسور فرئنسیس فورد کوپپولانین قارداشی 1992-جی ایلده اونو مودا ژورناللاریندان بیرینده گؤروب و مونیکا "برئم ستوکئرین دراکولاسی" فیلمینده کیچیک رول آلیب. بۇ فیلمدن سوْنرا اونو آمئریکادا دا تانیيیبلار.
  
  مونیکا بئلوچچی ایتالیيا فیلملریندن باشقا، فرانسیز فیلملرینده ده آکتیو چکیلیب. بونلارین آراسیندا "منزیل"، "دوبئرمان" و "قورد قارداشلیغی" فیلملرینی گؤسترمک اولار.
  
  "منزیل" فیلمی اونا آکتریسا کیمی ایلک اوغورو گتیریب. مونیکا بۇ فیلمده‌کی رولونا گؤره آوروپانین نفوذلو "سئزار" موکافاتینا نومینانت کیمی ایره‌لی سورولوب. همین فیلمده مونیکا سوْنرادان عائله‌‌ حیاتا قوردوغو مشهور آکتيور وئنسان کاسسئلله طرف موقابیلی اوْلوب. 1997-جی ایلده چکیلن "دوبئرمان" فیلمینده بئلوچچی لال-کار قادین رولونو اوينايیب. بۇ فیلم اونون حیاتیندا ایلک جدی سیناغا چئوریلیب. وئنسان کاسسئلله نیکاح ایسه اونون اصل بؤيوک کینويا يولونو آچیب.
  مونیکا بئللوچی wومئنعس wورلد آwارد 2009-دا
  
  2001-جی ایلده مونیکانین ایشتیراکی ایله ائکرانا 2 فیلم – "قورد قارداشلیغی" و "مالئنا" چیخیب. او، "مالئنا"دا نؤوبتی دفعه‌‌ بوتون کیشیلرین آرزولادیغی قادین اوبرازینی جانلاندیریب. فیلم 14 دفعه‌‌ موختلیف موکافاتلار، او جومله‌‌دن "قیزیل قلوبوس" آلماغا نامیزد کیمی ایره‌لی سورولوب.
  
  2002-جی ایل کانن کینوفئستیوالی‌نین سئنساسیياسی ایسه قاسپر نوئنین "گئریدؤنمزلیک" فیلمی اوْلوب. فیلمده مونیکانین ایشتیراکی ایله 9 دقیقه‌لیک زوراکیلیق صحنه‌‌سی تاماشاچیلارین نئقاتیو رئاکسیياسینا سبب اوْلوب. اونلارین بیر حیصه‌‌سی ایلک پرئميئرا گونو زالی ترک ائدیب.
  
  مونیکا بئلوچچی آرتیق 50-دن چوخ فیلمه چکیلیب. اونون بۇ فیلملرده طرف موقابیللری ائنتونی هوپکینس، جین هئکمان، شون کوننئری، بريوس اویللس کیمی شخصلر اوْلوب. او، "ماتریتسا" فیلمی‌نین ایکینجی و اۆچونجو حیصه‌‌لرینده ایسه کیانو ریوزله بیر يئرده چکیلیب.
  
  مونیکا بئلوچچی "پیرئللی" کالئنداری اۆچون 2 دفعه‌‌ چکیلن آزسايلی مودئللردن بیریدیر. او، 2001-جی ایلدن "جارتیئر" زرگرلیک ائوینین سیماسیدیر.
  
  1999-جو ایلده مونیکا بئلوچچی و وئنسان کاسسئل ائوله‌نیبلر. اونلارین تانیشلیغی ایسه 1996-جی ایله تصادف ائدیر. او زامان بئلوچچی و کاسسئل "منزیلجیک" (ل آپپارتئمئنت) فیلمینده چکیلیبلر. ائولیلیکدن 3 ایل سوْنرا ایسه اونلار "گئریدؤنمزلیک" (ایررئوئرسیبلئ) فیلمینده طرف موقابیلی اوْلوبلار. 2004-جو ایلده جوتلويون دئوا آدلاندیردیقلاری قیزلاری دوغولوب
  
  شکیللر
  
  قایناقلار
  
  ۱۹۶۴-جو میلادی ایلده دوغولان‌لار
  یاشایان اینسانلار
  چیتا دی کاستلو دوغوملولار
  Italian female models
  Italian film actresses
  Italian video game actresses
  Italian agnostics
  Nastro d'Argento winners
  20th-century Italian actresses
  21st-century Italian actresses
  University of Perugia alumni
  فرانسه‌ده‌کی ایتالیالی غوربتچیلر
  ایسپانیاداکی ایتالیالی غوربتچیلر
  برزیلده‌کی ایتالیالی غوربتچیلر